
ELŐTERJESZTÉS
az Önkormányzat Szervezeti és Működési Szabályzatáról szóló 15/2013. (II. 14.) számú rendeletének módosításáról
[bookmark: pr2]Tisztelt Képviselő-testület!
Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény többek között a Magyarország helyi önkormányzatairól szóló 2011. évi CLXXXIX. törvényt is módosította az alábbiak szerint
45. § A Magyarország helyi önkormányzatairól szóló 2011. évi CLXXXIX.  törvény 33. §-a helyébe a következő rendelkezés lép: 
„33. § (1) Az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja (az e § alkalmazásában a továbbiakban: vagyoni szankció). Ismételt kötelezettségszegés esetén a csökkentés vagy a megvonás újra megállapítható. (2) A képviselő-testület köteles a szervezeti és működési szabályzatában rendelkezni az (1) bekezdés szerinti azon vagyoni szankcióról, amelyet akkor kell alkalmazni, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel.” 
46.§ A Magyarország helyi önkormányzatairól szóló 2011.évi CLXXXIX.törvény 38.§ (1) bekezdése a következő a) ponttal egészül ki: (Méltatlanság miatt a képviselő-testület határozatával megszünteti annak az önkormányzati képviselőnek a megbízatását,) „a) aki a vagyonnyilatkozat-tételi kötelezettségét elmulasztja, vagy a vagyonnyilatkozatában lényeges adatot, tényt szándékosan valótlanul közölt,”
47.§ (1) A Magyarország helyi önkormányzatairól szóló 2011. évi CLXXXIX. törvény 39. § (1) bekezdése helyébe a következő rendelkezés lép: 
„(1) Az önkormányzati képviselő megválasztásától, majd ezt követően minden év január 1-jétől számított harminc napon belül a 2. melléklet szerinti vagyonnyilatkozatot köteles tenni. Az önkormányzati képviselő saját vagyonnyilatkozatához csatolni köteles a vele közös háztartásban élő – a Polgári Törvénykönyvről szóló törvény szerinti − hozzátartozójának (e § alkalmazásában a továbbiakban: hozzátartozó) a 2. melléklet szerinti vagyonnyilatkozatát.” 
(2) A Magyarország helyi önkormányzatairól szóló 2011.évi CLXXXIX. törvény 39. § (3) bekezdése helyébe a következő rendelkezés lép: 
„(3) A vagyonnyilatkozatot a szervezeti és működési szabályzatban erre kijelölt bizottság tartja nyilván és őrzi. Az önkormányzati képviselő vagyonnyilatkozata közérdekből nyilvános, amit a helyi önkormányzat honlapján közzé kell tenni. A vagyonnyilatkozat a honlapról az önkormányzati képviselő megbízatásának megszűnését követő három év elteltével távolítható el. Az önkormányzati képviselő hozzátartozójának nyilatkozata nem nyilvános. Az önkormányzati képviselő és hozzátartozójának vagyonnyilatkozatába az európai uniós költségvetési források felhasználásának ellenőrzéséről szóló törvény rendelkezései szerinti feladatkörében eljáró Integritás Hatóság betekinthet, arról másolatot készíthet. Az önkormányzati képviselő, valamint hozzátartozójának vagyonnyilatkozatát az erre kijelölt bizottság az önkormányzati képviselő megbízatásának a megszűnését követő három évig őrzi.”
(3) A Magyarország helyi önkormányzatairól szóló 2011. évi CLXXXIX. törvény 39. §-a a következő (4a) bekezdéssel egészül ki: 
„(4a) Ha az európai uniós költségvetési források felhasználásának ellenőrzéséről szóló törvény rendelkezései szerint az Integritás Hatóság jelentésében azt állapítja meg, hogy az önkormányzati képviselő a vagyonnyilatkozat-tételi kötelezettségét elmulasztotta, illetve a vagyonnyilatkozatában lényeges adatot, tényt szándékosan valótlanul közölt, a (4) bekezdés szerinti eljárást a vagyonnyilatkozat-vizsgáló bizottság hivatalból folytatja le, illetve annak eredményéről tájékoztatja a soron következő ülésen a képviselő-testületet.” 
48.§ A Magyarország helyi önkormányzatairól szóló 2011.évi CLXXXIX. törvény 57.§ (2) bekezdése helyébe a következő rendelkezés lép: „(2) A képviselő-testület a kétezernél több lakosú településen pénzügyi bizottságot hoz létre. A vagyonnyilatkozatok nyilvántartásáról, kezeléséről és őrzéséről a szervezeti és működési szabályzatban meghatározott bizottság gondoskodik. Törvény más bizottság megalakítását is elrendelheti, amelynek feladat- és hatáskört állapíthat meg.” 
49. § A Magyarország helyi önkormányzatairól szóló 2011. évi CLXXXIX. törvény a következő 146/P. §-sal egészül ki: 
„146/P. § Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvénnyel (a továbbiakban: Módtv4.) megállapított 33. § (2) bekezdése alapján a képviselő-testület szervezeti és működési szabályzatában legkésőbb 2026. október 31.  napjáig rendelkezik a 33.  § (2) bekezdése szerinti vagyoni szankcióról.” 
50. § A Magyarország helyi önkormányzatairól szóló 2011. évi CLXXXIX. törvény 38. § (2) bekezdésében az „(1) bekezdés a)–g) pontjában” szövegrész helyébe az „(1) bekezdés b)–g) pontjában” szöveg lép. 
51. § Hatályát veszti a Magyarország helyi önkormányzatairól szóló 2011. évi CLXXXIX. törvény 145. § (3) bekezdése.
A jelenleg hatályos Szervezeti és Működési Szabályzatáról szóló 15/2013. (II. 14.) számú rendelet-et (továbbiakban: SZMSZ) a vagyoni szankció meghatározása miatt módosítani szükséges.
A vagyoni szankció időtartama akár 1 havi, 3 havi, vagy 6 havi de. legfeljebb 12 havi lehet, amit akár csökkenteni vagy megvonni is lehet, ezért a Tisztelt Képviselő-testületnek erről kell döntenie.

I. Általános indokolás
A módosítás célja az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvénnyel megállapított vagyoni szankció és a vagyonnyilatkozatok honlapon való közzétételének szabályozása.
II. Hatásvizsgálat
Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet módosításához
	1. A tervezett jogszabály valamennyi jelentősnek ítélt hatása

	a. társadalmi, gazdasági, költségvetési hatás
	b. környezeti és egészségi következmény
	c. adminisztratív terheket befolyásoló hatás

	· társadalmi hatás: nem releváns
· gazdasági hatás: nem releváns

	· környezeti következmény: nem releváns
· egészségi következmény: nem releváns
	· az adminisztratív terhek nem nőnek jelentősen

	2. A jogszabály megalkotásának szükségességét, a jogalkotás elmaradásának várható következményei:

	· jogszabály megalkotásának szükségessége: a jogszabályalkotás szükséges, ugyanis hozzá kell igazítani az SZMSZ-t a törvényi szabályokhoz

	3. Jogszabály alkalmazásához szükséges személyi, szervezeti, tárgyi és pénzügyi feltételek

	· Az alkalmazáshoz a szükséges személyi, szervezeti, tárgyi és pénzügyi feltételek adottak



Bábolna, 2026. október 01.

Dr. Horváth Klára s.k.
polgármester
1.melléklet – rendelet-tervezet
Bábolna Város Önkormányzata Képviselő-testületének 8/2026. (X. 29.) önkormányzati rendelete
az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet módosításáról
[1] A módosítás célja az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvénnyel megállapított vagyoni szankció és a vagyonnyilatkozatok honlapon való közzétételének szabályozása.
[2] Bábolna Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 39. §-a helyébe a következő rendelkezés lép:
„39. §
(1) A Képviselő-testület Vagyonnyilatkozatot és Összeférhetetlenséget Vizsgáló Bizottsága ellátja a vagyonnyilatkozatok vizsgálatát és az ezzel összefüggő feladatokat a polgármester, az alpolgármester, a képviselő, és a nem képviselő bizottsági tag esetében is.
(2) A Vagyonnyilatkozatot és Összeférhetetlenséget Vizsgáló Bizottság három önkormányzati képviselő tagból áll.
(3) Ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben - a képviselő méltatlanságát meg nem alapozó - kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tár fel, akkor a képviselő tiszteletdíja vagyoni szankcióként képviselő-testületi döntéssel legfeljebb egy/három/hat havi időtartamra 50 %-kal csökken/megvon. Ismételt kötelezettségszegés esetén a szankció ismételhető, illetve a tiszteletdíj megvonható.”
2. §
Ez a rendelet 2026. október 30-án lép hatályba.




dr. Horváth Klára	dr. Poczok Szabolcs
polgármester	jegyző

